《江南秋日》
唐代·殷文圭

水国由来称道情，野人经此顿神清。一篷秋雨睡初起，

半砚冷云吟未成。青笠渔儿筒钓没，蒨衣菱女画桡轻。

冰绡写上江南景，寄与金銮马长卿。

作者简介：殷文圭（？～920年），字表儒，小字桂郎，一说又名举（见《宋类苑》 [2] ），池州青阳人。初居九华，刻苦于学，所用墨池，底为之穿。与杜荀鹤、顾云友善。殷文圭能诗，著述甚富。有《登龙集》、《冥搜集》、《从军稿》等，惜多散逸。子殷崇义，仕南唐，亦以诗文名世。